**Administratīvo teritoriju un apdzīvoto vietu likums**

**I nodaļa   
Vispārīgie noteikumi**

**1. pants. Administratīvā teritorija**

Administratīvā teritorija ir Latvijas teritoriālā iedalījuma vienība, kurā pašvaldība savas kompetences ietvaros realizē pārvaldi.

**2. pants. Apdzīvotā vieta**

Apdzīvotā vieta ir teritorija, kurā dzīvo cilvēki, ir izveidoti materiālie priekšnoteikumi tās apdzīvošanai un kurai normatīvajos aktos noteiktajā kārtībā piešķirts attiecīgais apdzīvotās vietas statuss.

**3. pants. Likuma darbības joma**

Likums nosaka administratīvo teritoriju un novadu teritoriālā iedalījuma vienību izveidošanas, uzskaites, robežu grozīšanas, administratīvā centra noteikšanas nosacījumus un kārtību, kā arī apdzīvoto vietu statusa noteikšanas, to uzskaites kārtību un institūciju kompetenci šajos jautājumos.

**4. pants. Pierīgas teritorija**

Pierīga šī likuma piemērošanā ir teritoriju kopums, kas pieguļ Rīgai un sastāv no šādām novadu teritorijām – Ādažu novads, Ulbrokas novads, Salaspils novads, Ķekavas novads, Olaines novads un Mārupes novads.

**II nodaļa   
Administratīvās teritorijas un teritoriālās vienības**

**5. pants. Administratīvās teritorijas**

Latvijas Republiku iedala šādās administratīvajās teritorijās:

1) republikas pilsētās – Rīga un Jūrmala;

2) novados.

**6. pants. Novada teritoriālais iedalījums**

(1) Novada teritoriju iedala šādās vienībās:

1) novada pilsētās;

2) novada pagastos.

(2) Novada dome var grozīt attiecīgā novada teritoriālā iedalījuma vienību robežas, ja līdz ar to netiek grozīta novada robeža. Lēmumu par robežu grozīšanu novada pašvaldība piecu darbdienu laikā pēc tā parakstīšanas nosūta Valsts zemes dienestam un Centrālajai statistikas pārvaldei.

(3) Novada dome var pašvaldības nolikumā noteikt novada teritoriālo vienību, kas sastāv no vairākiem novada pagastiem, vai novada pagastiem un novada pilsētas, apzīmējot šādu teritoriālo iedalījumu ar attiecīgu vietvārdu un vārdu – apvienība.

**7. pants. Administratīvo teritoriju, to administratīvo centru un novada teritoriālo vienību noteikšana**

(1) Administratīvās teritorijas un to administratīvos centrus, kā arī novada teritoriālās vienības – novada pilsētas un novada pagastus – nosaka Saeima šā likuma 1. pielikumā.

(2) Administratīvās teritorijas robežas aprakstu apstiprina Ministru kabinets.

**8. pants. Novadu noteikšanas kritēriji**

Apvienojot vai sadalot novadu, kā arī grozot tā robežu, tiek ievēroti šādi noteikumi:

1. teritorija ir ģeogrāfiski vienota;
2. novada teritorijā ir valsts attīstības plānošanas dokumentos (reģionālās politikas pamatnostādnēs vai nacionālajā attīstības plānā) noteikts reģionālās vai nacionālās nozīmes attīstības centrs, izņemot Pierīgu;
3. Pierīgas novados ir ne mazāk par 15 000 pastāvīgo iedzīvotāju;
4. iespējama ilgtspējīga teritorijas ekonomiskā attīstība, un pašvaldībai ir spēja teritorijai piesaistīt nozīmīgas investīcijas;
5. iespējams izveidot efektīvu izglītības, veselības aprūpes un sociālo pakalpojumu iestāžu tīklu, sabiedriskā transporta un ceļu tīklu, kā arī komunālās saimniecības tīklu;
6. ir pietiekams skolēnu skaits vismaz vienai perspektīvai vidusskolai;
7. teritorija ir optimāli izveidota, lai pašvaldība var patstāvīgi nodrošināt tai likumos noteikto autonomo funkciju izpildi, izņemot gadījumus, ja likumos noteikts citādāk.

**9. pants. Administratīvās teritorijas robežas grozīšana**

(1) Apvienojot vai sadalot administratīvo teritoriju, kā arī grozot tās robežu, izvērtē valsts un pašvaldības iedzīvotāju intereses, Ministru kabineta atzinumu un ieinteresēto pašvaldību lēmumus.

(2) Administratīvās teritorijas robežu var grozīt Ministru kabinets, ievērojot šā likuma 9. pantā minēto kārtību, ja robežas grozīšanas rezultātā republikas pilsēta vai novads un tā teritoriālā iedalījuma vienība saglabā savu statusu un novada teritoriālā iedalījuma vienība netiek pievienota citam novadam vai republikas pilsētai.

**10.pants. Administratīvo teritoriju un apdzīvoto vietu statusa izmaiņas**

Ministru kabinets nosaka kārtību, kādā notiek administratīvo teritoriju robežu grozīšana, sadalīšana, apvienošana un apdzīvoto vietu statusa maiņa.

**11. pants. Pašvaldību institūciju, finanšu, mantas, tiesību un saistību pārdale administratīvo teritoriju izmaiņu gadījumā**

Ministru kabinets nosaka kārtību, kādā notiek pašvaldību institūciju, finanšu, mantas, tiesību un saistību pārdale administratīvo teritoriju robežu grozīšanas vai sadalīšanas gadījumā.

**III nodaļa   
Apdzīvotās vietas**

**12. pants. Apdzīvoto vietu veidi**

Latvijas Republikā ir šādas apdzīvotās vietas:

1) pilsētas;

2) ciemi;

3) mazciemi;

4) viensētas.

**13. pants. Pilsētas**

(1) Rīga ir Latvijas Republikas galvaspilsēta.

(2) Pilsētas statusu var piešķirt apdzīvotajām vietām, kuras ir kultūras un komercdarbības centri ar attīstītu inženier-infrastruktūru un ielu tīklu un kurās ir ne mazāk par 2000 pastāvīgo iedzīvotāju.

(3) Pilsētas statusu var piešķirt apdzīvotajām vietām, kurās ir mazāk par 2000 pastāvīgo iedzīvotāju, ja tās atbilst pārējiem šā panta otrajā daļā minētajiem kritērijiem.

(4) Novada pilsētas statusu piešķir un atceļ ar likumu, izvērtējot Ministru kabineta atzinumu un attiecīgā novada domes lēmumu.

**14. pants. Ciemi**

(1) Ciema statusu piešķir un atceļ novada dome, pamatojoties uz pašvaldības teritorijas plānojumu, kurā ir noteikta ciema robeža un pamatota ciema izveides nepieciešamība. Lēmumu par ciema statusa piešķiršanu vai atcelšanu novada pašvaldība piecu darbdienu laikā pēc tā parakstīšanas nosūta Valsts zemes dienestam.

(2) Ciema statusu var piešķirt tādai novada teritorijas daļai, kurā ir vai tiek plānota koncentrēta apbūve, pastāvīgi dzīvo cilvēki un ir izveidota attiecīga infrastruktūra.

(3) Baltijas jūras un Rīgas jūras līča piekrastes aizsargjoslā ciemu robežu noteikšanas kārtību papildus šā panta pirmajā un otrajā daļā minētajai kārtībai nosaka Aizsargjoslu likums.

**15. pants. Mazciemi un viensētas**

(1) Mazciems ir vēsturiski izveidota apdzīvota vieta ar dominējošu izklaidu vai dominējošu koncentrētu apbūvi, kurai novada teritorijas plānojumā nav noteiktas robežas un kuras nosaukums ir iekļauts Latvijas Ģeotelpiskās informācijas aģentūras Vietvārdu datubāzē. Novada dome nosaka mazciemā ietilpstošās adreses;

(2) Viensēta ir savrupa viena dzīvojamā ēka vai savrupas vairākas dzīvojamās ēkas, kā arī ar šo ēku vai ēkām funkcionāli saistītās saimniecības ēkas teritorijā, kur zemi primāri izmanto lauksaimniecības vai mežsaimniecības vajadzībām. Viensētas statusu piešķir pašvaldības dome, apstiprinot viensētai nosaukumu.

**IV nodaļa**

**Administratīvo teritoriju un apdzīvoto vietu nosaukumi**

**16. pants. Administratīvo teritoriju un novadu teritoriālā iedalījuma vienību nosaukumi**

Nosaukumu novadam, novada pilsētai un novada pagastam piešķir, kā arī šīs administratīvās teritorijas un novadu teritoriālā iedalījuma vienības pārdēvē ar likumu, izvērtējot Ministru kabineta atzinumu un ieinteresētās pašvaldības lēmumu.

**17. pants. Ciemu, mazciemu un viensētu nosaukumi**

(1) Nosaukumus ciemiem un mazciemiem piešķir, un tos pārdēvē attiecīgā novada dome.

(2) Nosaukumus viensētām un apbūvei paredzētajām zemes vienībām apstiprina, bet numurus ēkām un telpu grupām, nosaukumus ielām, laukumiem pilsētās un ciemos piešķir, kā arī ielas un laukumus pārdēvē attiecīgās pašvaldības dome. Numuru vai nosaukumu piešķiršanu ēkām, apbūvei paredzētajām zemes vienībām un telpu grupām pašvaldības dome var nodot kādai no šīs pašvaldības institūcijām.

(3) Lēmumu par nosaukumu vai numuru piešķiršanu, maiņu vai apstiprināšanu attiecīgā pašvaldība piecu darbdienu laikā pēc tā parakstīšanas nosūta Valsts zemes dienestam.

(4) Apstiprinātie nosaukumi viensētām un apbūvei paredzētajām zemes vienībām, kā arī ielām, laukumiem vienā republikas pilsētā vai novada teritoriālajā iedalījumā — novada pilsētā vai novada pagastā — nedrīkst atkārtoties.

**18. pants. Nosaukumu piešķiršanas nosacījumi**

(1) Nosaukumus administratīvajām teritorijām un to teritoriālā iedalījuma vienībām, kā arī ielām, laukumiem, viensētām un apbūvei paredzētajām zemes vienībām piešķir, maina vai apstiprina, ievērojot Valsts valodas likuma noteikumus par vietu nosaukumu veidošanu un lietošanu, ģeogrāfiskos, vēsturiskos, sadzīves un citus apstākļus.

(2) Pārdēvējot apdzīvotās vietas, kurās ir pasta iestāde, dzelzceļa stacija, lidlauks vai osta, pašvaldība, kura pieņēmusi lēmumu par pārdēvēšanu, piecu darbdienu laikā pēc domes lēmuma parakstīšanas par to informē ministrijas, kuru pārziņā ir attiecīgās nozares.

**V nodaļa   
Administratīvo teritoriju, to teritoriālā iedalījuma vienību un apdzīvoto vietu reģistrācija**

**19. pants. Adresācijas sistēmas pamats**

Administratīvās teritorijas, to teritoriālā iedalījuma vienības, izņemot šā likuma 6. panta trešajā daļā minētās vienības, un apdzīvotās vietas ir adresācijas sistēmas pamats.

**20. pants. Administratīvo teritoriju, to teritoriālā iedalījuma vienību un apdzīvoto vietu uzskaite**

(1) Republikas pilsētas, novadus, novadu pilsētas, novadu pagastus, ciemus, kā arī mazciemus, un to robežas reģistrē Valsts zemes dienests Valsts adrešu reģistra (turpmāk — adrešu reģistrs) informācijas sistēmā, pamatojoties uz normatīvajiem aktiem vai attiecīgās pašvaldības domes lēmumu.

(2) Administratīvajā teritorijā, novada pilsētā un novada pagastā un apdzīvotajā vietā ietilpstošās ielas, laukumus, ēkas, viensētas, apbūvei paredzētās zemes vienības un telpu grupas adrešu reģistrā reģistrē Valsts zemes dienests, pamatojoties uz pašvaldības kompetentās institūcijas sniegto informāciju.

(3) Administratīvo teritoriju un novada pilsētu un novada pagastu robežu noteikšanas, kā arī aprakstu sagatavošanas un aktualizēšanas kārtību nosaka Ministru kabinets.

(4) Adresācijas sistēmas pamatprincipus, adrešu piešķiršanas, adrešu reģistra uzturēšanas kārtību, kā arī informācijas reģistrācijas un aprites kārtību nosaka Ministru kabinets.

(5) Adresi piešķir, maina, precizē vai likvidē saskaņā ar likumu vai pašvaldības lēmumu. Pašvaldības lēmumu var izdot arī vispārīgā administratīvā akta veidā. Ja saskaņā ar likumu pirms vispārīgā administratīvā akta izdošanas nepieciešams uzklausīt lēmuma iespējamos adresātus, uzklausīšanu var arī veikt, rīkojot publisku apspriešanu.

(6) Ministru kabinets nosaka:

1) personas, kuras maksā Valsts zemes dienestam par adrešu reģistra datu sagatavošanu un izsniegšanu normatīvajos aktos noteiktajā apmērā;

2) datu pieprasīšanas un izsniegšanas kārtību, kā arī bez maksas un par maksu izsniedzamo datu apjomu un veidu;

3) kārtību, kādā veicama samaksa par adrešu reģistra datu izsniegšanu.

**Pārejas noteikumi**

1. Ar šā likuma spēkā stāšanos spēku zaudē likums “[Administratīvo](https://m.likumi.lv/ta/id/67938-par-latvijas-republikas-administrativo-teritoriju-izveidosanu-un-apdzivoto-vietu-statusa-noteiksanu) teritoriju un apdzīvoto vietu likums” (Latvijas Republikas Saeimas un Ministru Kabineta Ziņotājs, 2009, 3.nr.,  Latvijas Vēstnesis, 2008, 202.nr).

2. Ar šā likuma spēkā stāšanos republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šā likuma noteiktajā kārtībā 2021. gada 1. jūlijā.

3. Centrālā vēlēšanu komisija 2021. gada pašvaldību vēlēšanas izsludina likumā noteiktajās administratīvajās teritorijās.

4. Lai 2021. gada pašvaldību vēlēšanas nodrošinātu tajos novados, kurus skar administratīvo teritoriju apvienošana, līdz 2020. gada 1. decembrim pašvaldību domes sasauc visu apvienojamo pašvaldību deputātu kopsapulci, kas ievēlē novada vēlēšanu komisiju. Deputātu kopsapulci ierosina sasaukt un vada šajā likumā noteiktā novada administratīvā centra pašvaldības domes priekšsēdētājs. Šajā gadījumā:

1) novada vēlēšanu komisiju izveido un tā darbojas saskaņā ar likumu, kas reglamentē pašvaldību vēlēšanu komisiju un iecirkņu komisiju darbu, ciktāl tas nav pretrunā ar šo likumu;

2) komisijas pirmo sēdi sasauc Centrālās vēlēšanu komisijas priekšsēdētājs vai viņa norīkota persona;

3) novada vēlēšanu komisijas darbu no saviem budžeta līdzekļiem finansē visas pašvaldību domes proporcionāli balsstiesīgo iedzīvotāju skaitam attiecīgās pašvaldības teritorijā.

5. Ja deputātu kopsapulce šī likuma noteiktajā kārtībā līdz 2020. gada 1. decembrim neizveido novada vēlēšanu komisiju, to saskaņā ar likumu “Par Centrālo vēlēšanu komisiju” ieceļ Centrālā vēlēšanu komisija.

6. Ar 2021. gada pašvaldību vēlēšanās jaunievēlētās pašvaldības domes pirmo sēdi izbeidzas visu bijušo pašvaldību domju pilnvaras. Novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja.

7. Administratīvi teritoriālās reformas ietvaros par valsts budžetā piešķirtajiem finanšu līdzekļiem Ministru kabineta noteiktajā kārtībā līdz 2021. gada 1. jūnijam attiecīgās pašvaldības kopīgi izstrādā jaunveidojamā novada pašvaldības administratīvās struktūras projektu.

8. Vides aizsardzības un reģionālās attīstības ministrija līdz 2020. gada 1. jūlijam izstrādā pašvaldībām metodiku jaunveidojamā novada pašvaldības administratīvās struktūras noteikšanai.

9. Administratīvi teritoriālās reformas ietvaros par valsts budžetā piešķirtajiem finanšu līdzekļiem Ministru kabineta noteiktajā kārtībā līdz 2021. gada 1. jūnijam attiecīgās pašvaldības kopīgi izstrādā savstarpēji integrētu teritorijas attīstības plānošanas dokumenta projektu.

10. Pašvaldībai, kura izveidota, pašvaldībām apvienojoties, saskaņā ar vides aizsardzības un reģionālās attīstības ministra rīkojumu no valsts budžetā piešķirtajiem finanšu līdzekļiem Ministru kabineta noteiktajā kārtībā tiek piešķirta vienreizēja dotācija, lai segtu administratīvi teritoriālās reformas īstenošanas rezultātā radušos administratīvos izdevumus.

11. Ministru kabinets:

1) līdz 2020. gada 1. novembrim izstrādā un iesniedz Saeimai likumprojektus par nepieciešamajiem grozījumiem citos likumos;

2) līdz 2020. gada 31. decembrim izstrādā un apstiprina administratīvo teritoriju robežu aprakstus;

3) līdz 2021. gada 1. jūlijam izstrādā un apstiprina kārtību, kādā notiek administratīvo teritoriju robežu grozīšana, sadalīšana, apvienošana un apdzīvoto vietu statusa maiņa;

4) līdz 2021. gada 1. jūlijam izstrādā un apstiprina kārtību, kādā notiek pašvaldību institūciju, finanšu, mantas, tiesību un saistību pārdale administratīvo teritoriju robežu grozīšanas vai sadalīšanas gadījumā;

5) līdz 2021. gada 1. jūlijam izstrādā adresācijas noteikumus;

6) līdz 2021. gada 1. jūlijam izstrādā [Valsts zemes dienesta maksas pakalpojumu cenrādis](https://likumi.lv/ta/id/260538-valsts-zemes-dienesta-maksas-pakalpojumu-cenradis) un samaksas kārtību;

7) līdz 2021. gada 1. jūlijam izstrādā [administratīvo teritoriju un to teritoriālā iedalījuma vienību robežu noteikšanas, kā arī aprakstu sagatavošanas un aktualizēšanas kārtību;](https://likumi.lv/ta/id/245963-administrativo-teritoriju-un-to-teritoriala-iedalijuma-vienibu-robezu-noteiksanas-ka-ari-aprakstu-sagatavosanas-un-aktualizesan...)

8) divu mēnešu laikā pēc šī likuma spēkā stāšanās izstrādā un apstiprina šī likuma pārejas noteikumu 7. un 9. punktā minētās kārtības.

12. Līdz attiecīgo Ministru kabineta noteikumu spēkā stāšanās dienai vai atzīšanai par spēku zaudējušiem, bet ne ilgāk par 2021. gada 1. jūliju piemērojami šādi Ministru kabineta noteikumi, ciktāl tie nav pretrunā ar šo likumu:

1) [Adresācijas noteikumi](https://m.likumi.lv/ta/id/278402-adresacijas-noteikumi);

2) [Valsts zemes dienesta maksas pakalpojumu cenrādis](https://likumi.lv/ta/id/260538-valsts-zemes-dienesta-maksas-pakalpojumu-cenradis) un samaksas kārtība;

3) Kārtība, kādā sagatavojami un iesniedzami dokumenti administratīvi teritoriālā iedalījuma un apdzīvoto vietu statusa noteikšanas jautājumu izlemšanai;

4) [Administratīvo teritoriju un to teritoriālā iedalījuma vienību robežu noteikšanas, kā arī aprakstu sagatavošanas un aktualizēšanas kārtība](https://likumi.lv/ta/id/245963-administrativo-teritoriju-un-to-teritoriala-iedalijuma-vienibu-robezu-noteiksanas-ka-ari-aprakstu-sagatavosanas-un-aktualizesan...);

5) [Noteikumi par republikas pilsētu un novadu administratīvo teritoriju robežu aprakstu apstiprināšanu](https://likumi.lv/ta/id/255698-noteikumi-par-republikas-pilsetu-un-novadu-administrativo-teritoriju-robezu-aprakstu-apstiprinasanu).

13. Lai nodrošinātu administratīvās teritorijas ģeogrāfisko vienotību, līdz 2020. gada 1. novembrim Olaines novada pašvaldība un Ķekavas novada pašvaldība normatīvajos aktos noteiktajā kārtībā nodrošina attiecīgu dokumentu sagatavošanu un iesniegšanu par administratīvās teritorijas robežu grozīšanu, kā arī normatīvajos aktos noteiktajā kārtībā sešu mēnešu laikā pēc lēmuma par administratīvās teritorijas robežu grozīšanu pieņemšanas Ministru kabinetā, pašvaldības nodrošina pašvaldību institūciju, finanšu, mantas, tiesību un saistību pārdali. Ja šajā punktā minētās pašvaldības noteiktos termiņos nenodrošina tām uzdotā uzdevuma izpildi, Ministru kabinets, izdodot noteikumus, lemj par administratīvās teritorijas robežas grozīšanu un pašvaldību institūciju, finanšu, mantas, tiesību un saistību pārdali.

14. Pēc 2021. gada 1. jūlija Siguldas novada pašvaldība un Ulbrokas novada pašvaldība līdz 2022. gada 1. martam normatīvajos aktos noteiktajā kārtībā nodrošina pašvaldību institūciju, finanšu, mantas, tiesību un saistību pārdali attiecībā uz Ulbrokas novada Vangažu pilsētu.

15. No 2020. gada 1. janvāra adrešu reģistrā reģistrētie ciemi, kuriem teritorijas plānojumā nav noteiktas ciema robežas, uzskatāmi par mazciemiem, un Valsts zemes dienests veic attiecīgas izmaiņas adrešu reģistrā.

Likums stājas spēkā nākamajā dienā pēc tā izsludināšanas.

VARAM Reformu nodaļas vadītājs

A.Šults, 67026521; [arnis.sults@varam.gov.lv](mailto:arnis.sults@varam.gov.lv)

### Administratīvo teritoriju un apdzīvoto vietu likuma

### pielikums

### **Administratīvās teritorijas, to administratīvie centri un teritoriālā iedalījuma vienības – novada pilsētas un novada pagasti**

| N.p.k. | Administratīvā teritorija un tās administratīvais centrs | Tajā ietilpstošās teritoriālās vienības |
| --- | --- | --- |
|  | Republikas pilsēta – Rīga |  |
|  | Republikas pilsēta – Jūrmala |  |
|  | Aizkraukles novads (Aizkraukle) | 1. Aiviekstes pagasts 2. Aizkraukles pagasts 3. Aizkraukles pilsēta 4. Bebru pagasts 5. Daudzeses pagasts 6. Iršu pagasts 7. Jaunjelgavas pagasts 8. Jaunjelgavas pilsēta 9. Klintaines pagasts 10. Kokneses pilsēta 11. Kokneses pagasts 12. Mazzalves pagasts 13. Neretas pagasts 14. Pilskalnes pagasts 15. Pļaviņu pilsēta 16. Seces pagasts 17. Sērenes pagasts 18. Skrīveru pagasts 19. Staburaga pagasts 20. Sunākstes pagasts 21. Vietalvas pagasts 22. Zalves pagasts |
|  | Alūksnes novads (Alūksne) | 1. Alsviķu pagasts 2. Alūksnes pilsēta 3. Annas pagasts 4. Ilzenes pagasts 5. Jaunalūksnes pagasts 6. Jaunannas pagasts 7. Jaunlaicenes pagasts 8. Kalncempju pagasts 9. Liepnas pagasts 10. Malienas pagasts 11. Mālupes pagasts 12. Mārkalnes pagasts 13. Pededzes pagasts 14. Veclaicenes pagasts 15. Zeltiņu pagasts 16. Ziemera pagasts |
|  | Ādažu novads (Ādaži) | 1. Ādažu pagasts 2. Carnikavas pagasts 3. Saulkrastu pagasts 4. Saulkrastu pilsēta 5. Sējas pagasts |
|  | Balvu novads (Balvi) | 1. Baltinavas pagasts 2. Balvu pagasts 3. Balvu pilsēta 4. Bērzkalnes pagasts 5. Bērzpils pagasts 6. Briežuciema pagasts 7. Krišjāņu pagasts 8. Kubulu pagasts 9. Kupravas pagasts 10. Lazdukalna pagasts 11. Lazdulejas pagasts 12. Medņevas pagasts 13. Rugāju pagasts 14. Susāju pagasts 15. Šķilbēnu pagasts 16. Tilžas pagasts 17. Vectilžas pagasts 18. Vecumu pagasts 19. Viļakas pilsēta 20. Vīksnas pagasts 21. Žīguru pagasts |
|  | Bauskas novads (Bauska) | 1. Bauskas pilsēta 2. Bārbeles pagasts 3. Brunavas pagasts 4. Ceraukstes pagasts 5. Codes pagasts 6. Dāviņu pagasts 7. Gailīšu pagasts 8. Iecavas pilsēta 9. Iecavas pagasts 10. Īslīces pagasts 11. Kurmenes pagasts 12. Mežotnes pagasts 13. Rundāles pagasts 14. Skaistkalnes pagasts 15. Stelpes pagasts 16. Svitenes pagasts 17. Valles pagasts 18. Vecsaules pagasts 19. Vecumnieku pagasts 20. Viesturu pagasts |
|  | Cēsu novads (Cēsis) | 1. Amatas pagasts 2. Cēsu pilsēta 3. Drabešu pagasts 4. Dzērbenes pagasts 5. Inešu pagasts 6. Jaunpiebalgas pagasts 7. Kaives pagasts 8. Liepas pagasts 9. Līgatnes pagasts 10. Līgatnes pilsēta 11. Mārsnēnu pagasts 12. Nītaures pagasts 13. Priekuļu pagasts 14. Raiskuma pagasts 15. Skujenes pagasts 16. Stalbes pagasts 17. Straupes pagasts 18. Taurenes pagasts 19. Vaives pagasts 20. Vecpiebalgas pagasts 21. Veselavas pagasts 22. Zaubes pagasts 23. Zosēnu pagasts |
|  | Daugavpils novads (Daugavpils) | 1. Ambeļu pagasts 2. Bebrenes pagasts 3. Biķernieku pagasts 4. Daugavpils pilsēta 5. Demenes pagasts 6. Dubnas pagasts 7. Dvietes pagasts 8. Eglaines pagasts 9. Ilūkstes pilsēta 10. Kalkūnes pagasts 11. Kalupes pagasts 12. Laucesas pagasts 13. Līksnas pagasts 14. Maļinovas pagasts 15. Medumu pagasts 16. Naujenes pagasts 17. Nīcgales pagasts 18. Pilskalnes pagasts 19. Prodes pagasts 20. Salienas pagasts 21. Skrudalienas pagasts 22. Subates pilsēta 23. Sventes pagasts 24. Šēderes pagasts 25. Tabores pagasts 26. Vaboles pagasts 27. Vecsalienas pagasts 28. Višķu pagasts |
|  | Dobeles novads (Dobele) | 1. Annenieku pagasts 2. Auces pilsēta 3. Augstkalnes pagasts 4. Auru pagasts 5. Bēnes pagasts 6. Bērzes pagasts 7. Bikstu pagasts 8. Bukaišu pagasts 9. Dobeles pagasts 10. Dobeles pilsēta 11. Īles pagasts 12. Jaunbērzes pagasts 13. Krimūnu pagasts 14. Lielauces pagasts 15. Naudītes pagasts 16. Penkules pagasts 17. Tērvetes pagasts 18. Ukru pagasts 19. Vecauces pagasts 20. Vītiņu pagasts 21. Zebrenes pagasts |
|  | Gulbenes novads (Gulbene) | 1. Beļavas pagasts 2. Daukstu pagasts 3. Druvienas pagasts 4. Galgauskas pagasts 5. Gulbenes pilsēta 6. Jaungulbenes pagasts 7. Lejasciema pagasts 8. Litenes pagasts 9. Lizuma pagasts 10. Līgo pagasts 11. Rankas pagasts 12. Stāmerienas pagasts 13. Stradu pagasts 14. Tirzas pagasts |
|  | Jelgavas novads (Jelgava) | 1. Cenu pagasts 2. Elejas pagasts 3. Glūdas pagasts 4. Jaunsvirlaukas pagasts 5. Jelgavas pilsēta 6. Kalnciema pagasts 7. Lielplatones pagasts 8. Līvbērzes pagasts 9. Ozolnieku pagasts 10. Platones pagasts 11. Salgales pagasts 12. Sesavas pagasts 13. Svētes pagasts 14. Valgundes pagasts 15. Vilces pagasts 16. Vircavas pagasts 17. Zaļenieku pagasts |
|  | Jēkabpils novads (Jēkabpils) | 1. Aknīstes pagasts 2. Aknīstes pilsēta 3. Asares pagasts 4. Atašienes pagasts 5. Ābeļu pagasts 6. Dignājas pagasts 7. Dunavas pagasts 8. Elkšņu pagasts 9. Gārsenes pagasts 10. Jēkabpils pilsēta 11. Kalna pagasts 12. Krustpils pagasts 13. Kūku pagasts 14. Leimaņu pagasts 15. Mežāres pagasts 16. Rites pagasts 17. Rubenes pagasts 18. Salas pagasts 19. Saukas pagasts 20. Sēlpils pagasts 21. Variešu pagasts 22. Viesītes pagasts 23. Viesītes pilsēta 24. Vīpes pagasts 25. Zasas pagasts |
|  | Krāslavas novads (Krāslava) | 1. Andrupenes pagasts 2. Andzeļu pagasts 3. Asūnes pagasts 4. Aulejas pagasts 5. Bērziņu pagasts 6. Dagdas pagasts 7. Dagdas pilsēta 8. Ezernieku pagasts 9. Indras pagasts 10. Izvaltas pagasts 11. Kalniešu pagasts 12. Kaplavas pagasts 13. Kombuļu pagasts 14. Konstantinovas pagasts 15. Krāslavas pagasts 16. Krāslavas pilsēta 17. Ķepovas pagasts 18. Piedrujas pagasts 19. Robežnieku pagasts 20. Skaistas pagasts 21. Svariņu pagasts 22. Šķaunes pagasts 23. Ūdrīšu pagasts |
|  | Kuldīgas novads (Kuldīga) | 1. Alsungas pagasts 2. Ēdoles pagasts 3. Gudenieku pagasts 4. Īvandes pagasts 5. Kabiles pagasts 6. Kuldīgas pilsēta 7. Kurmāles pagasts 8. Laidu pagasts 9. Nīkrāces pagasts 10. Padures pagasts 11. Pelču pagasts 12. Raņķu pagasts 13. Rendas pagasts 14. Rudbāržu pagasts 15. Rumbas pagasts 16. Skrundas pagasts 17. Skrundas pilsēta 18. Snēpeles pagasts 19. Turlavas pagasts 20. Vārmes pagasts |
|  | Ķekavas novads (Ķekava) | 1. Baldones pagasts 2. Baldones pilsēta 3. Baložu pilsēta 4. Daugmales pagasts 5. Ķekavas pagasts |
|  | Liepājas novads (Liepāja) | 1. Aizputes pagasts 2. Aizputes pilsēta 3. Bārtas pagasts 4. Bunkas pagasts 5. Cīravas pagasts 6. Dunalkas pagasts 7. Dunikas pagasts 8. Durbes pagasts 9. Durbes pilsēta 10. Embūtes pagasts 11. Gaviezes pagasts 12. Gramzdas pagasts 13. Grobiņas pagasts 14. Grobiņas pilsēta 15. Kalētu pagasts 16. Kalvenes pagasts 17. Kazdangas pagasts 18. Lažas pagasts 19. Liepājas pilsēta 20. Medzes pagasts 21. Nīcas pagasts 22. Otaņķu pagasts 23. Pāvilostas pilsēta 24. Priekules pagasts 25. Priekules pilsēta 26. Rucavas pagasts 27. Sakas pagasts 28. Tadaiķu pagasts 29. Vaiņodes pagasts 30. Vecpils pagasts 31. Vērgales pagasts 32. Virgas pagasts |
|  | Limbažu novads (Limbaži) | 1. Ainažu pagasts 2. Ainažu pilsēta 3. Alojas pagasts 4. Alojas pilsēta 5. Braslavas pagasts 6. Brīvzemnieku pagasts 7. Katvaru pagasts 8. Liepupes pagasts 9. Limbažu pagasts 10. Limbažu pilsēta 11. Pāles pagasts 12. Salacgrīvas pagasts 13. Salacgrīvas pilsēta 14. Skultes pagasts 15. Staiceles pagasts 16. Staiceles pilsēta 17. Umurgas pagasts 18. Vidrižu pagasts 19. Viļķenes pagasts |
|  | Līvānu novads (Līvāni) | 1. Jersikas pagasts 2. Līvānu pilsēta 3. Rožupes pagasts 4. Rudzātu pagasts 5. Sutru pagasts 6. Turku pagasts |
|  | Ludzas novads (Ludza) | 1. Blontu pagasts 2. Briģu pagasts 3. Ciblas pagasts 4. Cirmas pagasts 5. Goliševas pagasts 6. Isnaudas pagasts 7. Istras pagasts 8. Kārsavas pilsēta 9. Lauderu pagasts 10. Līdumnieku pagasts 11. Ludzas pilsēta 12. Malnavas pagasts 13. Mežvidu pagasts 14. Mērdzenes pagasts 15. Nirzas pagasts 16. Ņukšu pagasts 17. Pasienes pagasts 18. Pildas pagasts 19. Pureņu pagasts 20. Pušmucovas pagasts 21. Rundēnu pagasts 22. Salnavas pagasts 23. Zaļesjes pagasts 24. Zilupes pilsēta 25. Zvirgzdenes pagasts |
|  | Madonas novads (Madona) | 1. Aronas pagasts 2. Barkavas pagasts 3. Bērzaunes pagasts 4. Cesvaines pagasts 5. Cesvaines pilsēta 6. Dzelzavas pagasts 7. Ērgļu pagasts 8. Indrānu pagasts 9. Jumurdas pagasts 10. Kalsnavas pagasts 11. Lazdonas pagasts 12. Liezēres pagasts 13. Lubānas pilsēta 14. Ļaudonas pagasts 15. Madonas pilsēta 16. Mārcienas pagasts 17. Mētrienas pagasts 18. Murmastienes pagasts 19. Ošupes pagasts 20. Praulienas pagasts 21. Sarkaņu pagasts 22. Sausnējas pagasts 23. Varakļānu pagasts 24. Varakļānu pilsēta 25. Vestienas pagasts |
|  | Mārupes novads (Mārupe) | 1. Babītes pagasts 2. Mārupes pagasts 3. Salas pagasts |
|  | Ogres novads (Ogre) | 1. Birzgales pagasts 2. Ikšķiles pilsēta 3. Jumpravas pagasts 4. Krapes pagasts 5. Ķeguma pilsēta 6. Ķeipenes pagasts 7. Lauberes pagasts 8. Lēdmanes pagasts 9. Lielvārdes pagasts 10. Lielvārdes pilsēta 11. Madlienas pagasts 12. Mazozolu pagasts 13. Meņģeles pagasts 14. Ogres pilsēta 15. Ogresgala pagasts 16. Rembates pagasts 17. Suntažu pagasts 18. Taurupes pagasts 19. Tīnūžu pagasts 20. Tomes pagasts |
|  | Olaines novads (Olaine) | 1. Olaines pagasts 2. Olaines pilsēta |
|  | Preiļu novads (Preiļi) | 1. Aglonas pagasts 2. Aizkalnes pagasts 3. Galēnu pagasts 4. Grāveru pagasts 5. Kastuļinas pagasts 6. Pelēču pagasts 7. Preiļu pagasts 8. Preiļu pilsēta 9. Riebiņu pagasts 10. Rožkalnu pagasts 11. Rušonas pagasts 12. Saunas pagasts 13. Silajāņu pagasts 14. Sīļukalna pagasts 15. Stabulnieku pagasts 16. Šķeltovas pagasts 17. Upmalas pagasts 18. Vārkavas pagasts |
|  | Rēzeknes novads (Rēzekne) | 1. Audriņu pagasts 2. Bērzgales pagasts 3. Čornajas pagasts 4. Dricānu pagasts 5. Feimaņu pagasts 6. Gaigalavas pagasts 7. Griškānu pagasts 8. Ilzeskalna pagasts 9. Kantinieku pagasts 10. Kaunatas pagasts 11. Lendžu pagasts 12. Lūznavas pagasts 13. Mākoņkalna pagasts 14. Maltas pagasts 15. Nagļu pagasts 16. Nautrēnu pagasts 17. Ozolaines pagasts 18. Ozolmuižas pagasts 19. Pušas pagasts 20. Rikavas pagasts 21. Sakstagala pagasts 22. Silmalas pagasts 23. Stoļerovas pagasts 24. Stružānu pagasts 25. Vērēmu pagasts 26. Dekšāres pagasts 27. Sokolku pagasts 28. Viļānu pagasts 29. Viļānu pilsēta 30. Rēzeknes pilsēta |
|  | Salaspils novads (Salaspils) | 1. Salaspils pagasts 2. Salaspils pilsēta |
|  | Saldus novads (Saldus) | 1. Blīdenes pagasts 2. Brocēnu pilsēta 3. Cieceres pagasts 4. Ezeres pagasts 5. Gaiķu pagasts 6. Jaunauces pagasts 7. Jaunlutriņu pagasts 8. Kursīšu pagasts 9. Lutriņu pagasts 10. Nīgrandes pagasts 11. Novadnieku pagasts 12. Pampāļu pagasts 13. Remtes pagasts 14. Rubas pagasts 15. Saldus pagasts 16. Saldus pilsēta 17. Šķēdes pagasts 18. Vadakstes pagasts 19. Zaņas pagasts 20. Zirņu pagasts 21. Zvārdes pagasts |
|  | Siguldas novads (Sigulda) | 1. Allažu pagasts 2. Inčukalna pagasts 3. Krimuldas pagasts 4. Lēdurgas pagasts 5. Mālpils pagasts 6. Mores pagasts 7. Siguldas pagasts 8. Siguldas pilsēta |
|  | Smiltenes novads (Smiltene) | 1. Apes pagasts 2. Apes pilsēta 3. Bilskas pagasts 4. Blomes pagasts 5. Brantu pagasts 6. Drustu pagasts 7. Gaujienas pagasts 8. Grundzāles pagasts 9. Launkalnes pagasts 10. Palsmanes pagasts 11. Raunas pagasts 12. Smiltenes pagasts 13. Smiltenes pilsēta 14. Trapenes pagasts 15. Variņu pagasts 16. Virešu pagasts |
|  | Talsu novads (Talsi) | 1. Abavas pagasts 2. Ārlavas pagasts 3. Balgales pagasts 4. Dundagas pagasts 5. Ģibuļu pagasts 6. Īves pagasts 7. Kolkas pagasts 8. Ķūļciema pagasts 9. Laidzes pagasts 10. Laucienes pagasts 11. Lībagu pagasts 12. Lubes pagasts 13. Mērsraga pagasts 14. Rojas pagasts 15. Sabiles pilsēta 16. Stendes pilsēta 17. Strazdes pagasts 18. Talsu pilsēta 19. Valdemārpils pilsēta 20. Valdgales pagasts 21. Vandzenes pagasts 22. Virbu pagasts |
|  | Tukuma novads (Tukums) | 1. Cēres pagasts 2. Degoles pagasts 3. Džūkstes pagasts 4. Engures pagasts 5. Irlavas pagasts 6. Jaunpils pagasts 7. Jaunsātu pagasts 8. Kandavas pagasts 9. Kandavas pilsēta 10. Lapmežciema pagasts 11. Lestenes pagasts 12. Matkules pagasts 13. Pūres pagasts 14. Sēmes pagasts 15. Slampes pagasts 16. Smārdes pagasts 17. Tukuma pilsēta 18. Tumes pagasts 19. Vānes pagasts 20. Viesatu pagasts 21. Zantes pagasts 22. Zemītes pagasts 23. Zentenes pagasts |
|  | Ulbrokas novads (Ulbroka) | 1. Garkalnes pagasts 2. Ropažu pagasts 3. Stopiņu pagasts 4. Vangažu pilsēta |
|  | Valkas novads (Valka) | 1. Ērģemes pagasts 2. Ipiķu pagasts 3. Jeru pagasts 4. Jērcēnu pagasts 5. Kārķu pagasts 6. Ķoņu pagasts 7. Lodes pagasts 8. Naukšēnu pagasts 9. Plāņu pagasts 10. Rūjienas pilsēta 11. Sedas pilsēta 12. Strenču pilsēta 13. Valkas pagasts 14. Valkas pilsēta 15. Vijciema pagasts 16. Vilpulkas pagasts 17. Zvārtavas pagasts |
|  | Valmieras novads (Valmiera) | 1. Bērzaines pagasts 2. Brenguļu pagasts 3. Burtnieku pagasts 4. Dikļu pagasts 5. Ēveles pagasts 6. Kauguru pagasts 7. Kocēnu pagasts 8. Matīšu pagasts 9. Mazsalacas pagasts 10. Mazsalacas pilsēta 11. Ramatas pagasts 12. Rencēnu pagasts 13. Sēļu pagasts 14. Skaņkalnes pagasts 15. Trikātas pagasts 16. Vaidavas pagasts 17. Valmieras pagasts 18. Valmieras pilsēta 19. Vecates pagasts 20. Zilākalna pagasts |
|  | Ventspils novads (Ventspils) | * 1. Ances pagasts   2. Jūrkalnes pagasts   3. Piltenes pagasts   4. Piltenes pilsēta   5. Popes pagasts   6. Puzes pagasts   7. Tārgales pagasts   8. Ugāles pagasts   9. Usmas pagasts   10. Užavas pagasts   11. Vārves pagasts   12. Ventspils pilsēta   13. Ziru pagasts   14. Zlēku pagasts |